ועדת הכספים, כנסת 20, פרוטוקול מספר 814, 2017-09-11 14:25

משה גפני: אנחנו ממשיכים לנושא: תקנות התעבורה (תיקון מס' ), התשע"ז-2017 (אגרה בעד רישיון סחר למטרת "קניית רכב ומכירתו דרך עיסוק").

<דוד טמיר: אני עורך-דין דוד טמיר ממשרד התחבורה, סגן בכיר ליועצת המשפטית.

משה גפני: מה אתה מבקש?

מיקי רוזנטל: אתה רוצה להוזיל משהו?

מיקי רוזנטל: להוזיל אנחנו תמיד בעד.

<דוד טמיר: אנחנו רוצים למחוק אגרה.

<דוד טמיר: זה הולך?

מיקי רוזנטל: למחוק – מצוין.

<שגית אפיק: אבל בגלל שאתם מקבלים אותה במקום אחר.

<שגית אפיק: תגלה את האמת.

מיקי רוזנטל: יש לנו קושי.

מיקי רוזנטל: האגרות הפכו להיות מס הכנסה מספר 2.

משה גפני: משהו נורא.

מיקי רוזנטל: זה נהיה ממש מטורף.

מיקי רוזנטל: אגב, הממשלה כל היום מדברת על יוקר המחיה ומעלה את האגרות כל הזמן - - -

<דוד טמיר: אנחנו אומנם מוחקים אגרה, אבל אנחנו בעצם מוחקים אותה כי העברנו אותה מקום.

<דוד טמיר: זה ההסבר האמיתי.

<דוד טמיר: חוק רישוי שירותים ומקצועות בענף הרכב זה חוק מאוד כבד שעבר בשנה שעברה ונכנס לתוקף בחודש אוקטובר.

<דוד טמיר: במסגרת החוק הזה מסדירים את כל העיסוקים בתחום הרכב.

<דוד טמיר: חלק מהעיסוקים שהוסדרו זה גם סוג של סחר ברכב.

<דוד טמיר: במסגרת הסדרת העיסוק, למעשה גם ניתנה הסמכות ובעצם קבענו אגרות לרישיון סחר ברכב.

<דוד טמיר: לפיכך, האגרה שהיתה קבועה בתקנות תעבורה, תוספת ראשונה, פרט 13א, שהסדירה את רישיון הסחר עובר למועד החוק, בעצם דינה להתבטל.

מיקי רוזנטל: מה היה גובה האגרה?

<שגית אפיק: והתקנות?

<דוד טמיר: זה בעצם התיקון שאנחנו מבקשים.

מיקי רוזנטל: מה גובה האגרה הזאת?

מיקי רוזנטל: כמה אתם לוקחים לסוחר רכב?

<דוד טמיר: זה היה 4,179 שקלים לשלוש שנים.

<דוד טמיר: והאגרות החדשות שנקבעו לפי החוק הן פחות או יותר דומות לסכום הזה.

<דוד טמיר: זאת אומרת, אנחנו מדברים על 1,400 שקל לשנה.

משה גפני: למה אתם מבטלים את זה?

משה גפני: אני בעד, אבל למה?

<שגית אפיק: הם לא מבטלים.

<שגית אפיק: הם העבירו את זה.

<שגית אפיק: ועדת הכלכלה תיקנה את החוק.

<שגית אפיק: עכשיו יהיו תקנות אחרות מכוח החוק שתוקן, והאגרות האלה עברו לשם בעצם.

<שגית אפיק: האגרות יהיו מאושרות עכשיו על-ידי ועדת הכלכלה?

<דוד טמיר: האגרות שם כבר אושרו ביולי - - -

<שגית אפיק: כן, אבל אם תרצו לתקן או להפחית או להגדיל, אתם תלכו לוועדת הכלכלה כי זה כבר לא סמכות של ועדת הכספים?

<דוד טמיר: אמת.

<שגית אפיק: אנחנו היינו הסמכות השיורית מכוח סעיף 1(ב) לחוק יסוד: משק המדינה.

<שגית אפיק: ברגע שתוקן החוק וועדת הכלכלה תיקנה אותו והכניסה את עצמה כמאשרת אז אנחנו יוצאים מהתמונה.

משה גפני: טוב.

משה גפני: עוד משהו?

מיקי רוזנטל: אתה בעד גריעת הסמכויות שלך?

מיקי רוזנטל: אני לא מבין, במיוחד בתור היורש שלך אני מוטרד.

<דוד טמיר: "תקנות התעבורה (תיקון מס' ), התשע"ז-2017 בתוקף סמכותי לפי סעיף 70 לפקודת התעבורה, באישור שר האוצר לפי סעיף 39ב לחוק יסודות התקציב, התשמ"ה-1985, ובאישור ועדת הכספים של הכנסת לפי סעיף 1(ב) לחוק יסוד: משק המדינה, אני מתקין תקנות אלה:

<דוד טמיר: אנחנו רוצים לקבוע את יום כניסתן לתוקף של האגרות מכוח החוק, זאת אומרת, ה-10 ביולי 2017, ואנחנו נקבע את התאריך העברי בהתאם.

<שגית אפיק: ט"ז בתמוז התשע"ז.

משה גפני: מי בעד אישור תקנות התעבורה?

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: התקנות אושרו.

משה גפני: תודה רבה.